JohanHeinsen/ENO huggingface dataset:
Viborger Samler, 1848-02-29
Jtalien. Neapel, den 11te Febr. (Om Aftenen.) Alles Forventninger ere overtrufne. J Dag, i Middagsstunden, udkom det første Aftryk af det af Kongen underskrevne Forfatningsudkast, Kl. 3 var samme opslaaet paa de sædvanlige Pladser, fra alle Sider strømmede Befolkningen til det kgl. Palads. Jubelen var uhyre stor, man raabte, at man vilde see Kongen og hilse paa ham. Han traadte frem, og med ham Dronningen, Kronprindsen og Kongens to yngre Brødre; Begeistringen var mageløs. Snart viste sig en Vogn, ført af den neapolitanske Cicerouachio, en simpel og jævn Borger, ansat ved et Waisenhuus, der lige fra den 29de Jan. har paa de offentlige Pladser, under uhyre Tilløb, prædiket for Folket - Lazzaronerne. Alle strømmede til for at see Michele Vis cuso, der, klædt som simpel Lastdrager, førte sine Disciple, Forfatningens nu omvendte Modstandere, frem for Kongen; enhver af dem svingede en Fane og repræsenterede et af Byens Qvarterer, Folket vilde spænde Hestene fra Vognen, men Kongen tillod det ikke. Kun med Møie kunde han komme igjennem Toledogaden; da han vendte tilbage, havde et Fakkeltog dannet sig; under Fakkelskin og Musik vendte Kongen tilbage til sit Palads. Paa hele Touren stode Kongen og hans Brødre med blottede Hoveder i Vognen; det var maaskee det skjønneste Moment i Kongens Liv, han var rørt indtil Taarer. Under 40,000 Menneskers gjentonende Jubelraab, traadte Kongen ud paa Balconen, førende ved Haanden den lille Kronprinds; Kongen lagde sin høire Haand paa Hjertet, - den eneste Maade, hvorpaa han kunde gjøre sig forstaaelig for Folket. Nye tilforladelige Efterretninger haves ikke fra Sicilien; man vil imidlertid vide, at uden Englands Garantie vil Sicilien ikke underkaste sig.
Viborger Samler, 1848-02-29
Det væsentlige Jndhold af den nye neapolitanske Statsforfatning er følgende: Regjeringsformen er fra nu af et indskrænket arveligt constitutionelt Monarchie med Repræsentativform. Den eneste Statsreligion er den christ-catholske apostoliske romerske, uden at Udøvelsen af en anden Religion tør admitteres. Den lovgivende Magt er i Kongens og Nationalparlementets Hænder. Parlementet bestaaer af to Kamre. Den fuldbyrdende Magt er i Kongens Hænder. Jntiativerne til Lovforslag tilkomme Kongen og Kamrene. Lovenes Fortolkning og Forklaring, tilkommer i Almindelighed den lovgivende Magt. Dommerstanden er uafhængig. Love angaaende det frie Valg til Communalembeder sikkre Communerne og Provindserne med Hensyn til disses indre Administration den størst mulige Frihed. Kun efter antagne Lovforslag kunne fremmede Tropper tilstedes Adgang til Statstjenesteen. De bestaaende Capitulationer agtes. J hele Kongeriget oprettes en Nationalgarde, der vælger sine Officierer indtil Capitainchargen. Statsgjælden anerkjendes og garanteres. Jngen Skatteafgift, Communeafgifterne indbefattede, kan indføres uden i Overeensstemmelse med en Lov. Almindelig Petitionsret, som dog kun kan udføres skriftlig, ikke mundtlig ligeoverfor Kamrene. Alle Borgerne ere lig for Lovene. Alle have Ret til Statsembeder uden andet Krav, end det, Fortjenesten giver. Den personlige Frihed garanteres; Arrest finder kun Sted efter et Decret, med mindre at det skyldige Jndivid gribes inflagranti. Den Arresterede skal inden 24 Timers Forløb stilles for den ordentlige Dommer, der strax skal meddele ham Grunden til Arresteringen. Borgernes Eiendom er ukrænkelig. Salg, som finde Sted til Fordeel for offentlige Øiemed, ere underkastede lovmæssige Former. Borgernes Huus er ukrænkeligt; Huusundersøgelse kan kun finde Sted under lovlige Former. Brevhemmeligheden er ukrænkelig. Pressener fri, og kun underkastet en Repressiv=Lov imod alle Fornærmelser imod Religionen, Moraliteten, den offentlige Orden, Kongen, den kgl. Familie, de fremmede Souverainer og disses Familier og imod de Privates Ære og Jnteresser. En Præventivlov (Censur) sørger for Moraliteten i de offentlige Skuespil. For Pressen indtræder en Præventivlov ved Værker, hvori religiøse Anliggender drøftes. Fortiden bedækkes med et igjennemtrængeligt Slør, alle Domfældelser paa Grund af politiske Beskyldninger ere casserede. Derefter følge Capitlerne om de lovgivende Kamre, om Pairskammeret, om de Deputeredes Kammer, om Vælgerne, om Kongen og Ministrene, om Statsraadet, og Retsvæsenet, og om provisoriske Bestemmelser. Slutningen danner en Paragraph, ifølge hvilken alle Love, Decreter, og i Kraft værende kgl. Rescripter, der staae i Strid med det udstedede Forfatningsværk, ophæves.
Viborger Samler, 1848-02-29
Fra Neapel vende vi vort Blik til Kirkestaten.
Viborger Samler, 1848-02-29
Fra Rom skrives under 12te Febr., at den foregaaende Dags Eftermiddag samlede Folket sig i vældige Masser, paa Pladsen Monte Cavallo, og begav sig Kl. 5 1/2 om Eftermiddagen til Qvirinalpaladset, hvor Paven viste sig paa den store Balcon. Han var kun ledsaget af Stabs officierer, og holdt, efter at være modtagen med uhyre stor Jubel, følgende Tale: "Mit Folk, Forinden GudsVelsignelse nedlader sig paa Eder, hele Staten, og, jeg vil tilføie det, hele Jtalien, saa lader Eder sige følgende Ord: Jeg formaner Eder til, at Hjerterne ere eendrægtige, at Fordringerne ikke ere imod Kirkens Hellighed og Statens Værdighed. Og desaarsag kan, tør og vil jeg ikke admittere et vist Raab, der ikke kommer fra Folket, men kun fra Faa. Jeg beder altsaa Gud om, at han vil signe Eder, under den Betingelse, at J ere Kirken og Eders Overbyrde troe. I denne Forudsætning velsigner jeg Eder, velsigner Eder af min ganske Sjæll. Jhukommer Eders Løfter og forbliver Gud og Overpræsten troe." Jndtrykket var ubeskriveligt. Det er vel første Gang i Historien, at en Pave har hilset sit Folk paa denne Maade, Nu paafulgte Velsignelsen, og det Hele endte med gjentagne Evviva Pio IX; viva il Padre della Patria!" – En Soldat af Hovedvagten udraabte ved Proclamationens Bekjendtgjørelse med stærk Stemme: "Viva Gesu Christo Secondo, (Jesus Christus den Anden leve!).
Viborger Samler, 1848-02-29
Fremdeles melder Allg. Zeit. fra Rom (den 14de Febr.)at Paven har udnævnt 3 nye Ministre, der høre til den civile Stand. Den nye Politiminister ilede, ledsaget af de pavelige Carabiniers, igjennem Gaderne i Rom og lod arrestere mere end 100 Skraalere, der havde gjort sig skyldige i det afsindige Raab: "Ned med Præsterne!" Fra Kongeriget Sardinien meldes, at der i Piemont skulle oprettes 3 Leire. Ogsaa Fyrsten af Monco, en fransk Pair, har seet sig foranlediget til at give sin lille Stat en Constitution. Men hele Sagen var saa pudseerlig arrangeret (Nationalrepræsentationen skulde bestaae af eet Kammer, bestaaende af 12 Medlemmer, hvoraf Fyrsten skulde vælge de 6, og Folket de andre 6), at Folket kastede Vrag paa Constitutionen, bemægtigede sig Raadhuuset i den lille Hovedstad Mentone og yttrede Lyst til at slutte sig til Sardinien.
Viborger Samler, 1848-02-29
Detaillerede Efterretninger om Tildragelserne i Padua den 7de Febr. melde, at Ementen fremkaldtes af to, paa et af Torvene, Tobak ryggende tyroler Jægerofficierer. J mindre Tid end 10 Minuter stod den 10,000 Md. stærke Garnison under Vaaben. Trængte tilbage af Husarer og Jnfanterie, maatte Studenterne vige ind i det i Nærheden af Universitetsbygningen liggende Kaffehuus Pedrochi, hvor en heftig Kamp opstod. Ved velrettede Flinteskud igjennem Vinduerne lykkedes det Tyrolerjægerne at trænge indi det Jndre af Bygningen, hvor de anrettede et afskyeligt Blodbad, som kun Officierernes modige holdning kunde standse. De kostbare Speilvægge, de herlige Candelabrer, de fine Landkort; – Alt er ødelagt ved Bøsseskud, Kolbeslag og Bayonetstik. Endnu langt ud paa Natten faldt der Streifeskud.
Viborger Samler, 1848-02-29
J Staden Venedig ere flere fornemme Bevægelses mænd forviste til deres Godser eller til det østerrigske Gebeet, og meere end 60 urolige Borgere ere negtede Adgang til Theatrene. - J Mailand hører Snigmord til Dagens Orden; den 7de Febr. blev der skudt paa to østerrigske Officierer. Morderen, der er paagreben, skal være af god Familie. Grev Thun blev morderisk overfalden af flere Snigmordere og truffen af flere Dolkestik hvoraf til Lykke intet var meget betydeligt. Men den modige Kriger fældede een af Snigmorderne, jagede nogle af dem paa Flugten og overleverede een af de flygtende Banditer til den nærmeste Vagtpost. Den Paagrebne er en Adelsmand ved Navn Borgazzi, han paastaaer kun ved et Tilfælde at have passeret forbi, da Angrebet fandt Sted.
Viborger Samler, 1848-02-29
Constitutionen er publiceret i Florents den 17de Febr. og i Rom den 15de Febr.
Viborger Samler, 1848-02-29
Keiserdømmet Østerrig. Fra Wien meldes under 24de Februar, at den keiserlige Familie, i Betragtninn af den nuværende Crisis, skal have stillet 100 Mill. Gylden af sin Privatformue til Finantsministerens Disposition. Tilbagebetalingstiden overlades til Staten. Paa Grund af Mangel paa Afsætning er den keiserlige Cigarfabrik i Venedig lukket. – Generalfeltmarschal Radetzky har ikke taget sin Demission.
Viborger Samler, 1848-02-29
Jenny Lind er atter bleven engageret ved den italienske Opera i London, hvorimod Jfr. Grahn ikke findes blandt de engagerede Kunstnerinder. Byskatterne paalignes i Norge, som bekjendt, efter Formue og Næring. Handelshuset Jacob Meyer betaler saaledes for 1848 den høieste By- og Fattigskat i Christiania, nemlig: 3,300 Rbd.; dernæst Handelshuset Hefte & Søn som er paa lignet 3,234 Rbd. Den næste høist paalignede Summa erlægges af Hans Guldbrandsen, som betaler 1,892 Rbd., og fremdeles beløbe de paalignede Summer sig til 1,200 Rbd., 1,400, 1,200 indtil 200 Rbd.
Viborger Samler, 1848-02-29
Jndenlandske Efterretninger. Jfølge Fædrl." udførtes Hs. Maj. høisalig Kong Christian den Ottendes Lig i Fredags Aftes af Kjøbenhavn med den ved saadan Leilighed sædvanlige Høitidelighed og i Overeensstemmelse med det tidligere meddeelte Ceremoniel. Tropperne og de borgerlige Corpser paraderede en have fra Amalienborg til Jernporten ved Frederiksberg Allee under Commando af Kbhavns Commandant, General Hagen, og deres Musikcorpser udførte, medens Processionen passerede, Sørgemusik. Gaderne vare oplyste, og Begkrandse plantede paa alle Pladser. Ved Charlottenborg standsede den kgl. Ligvogn og fra en foran Porten opreist Tribune udførtes af Konstnerne et smukt Farvel, Ordene af H. C. Kaalund, Melodien af Organist C.J. Hansen. Fra Vesterport, der var decoreret med Lamper, som over Porten dannede Jndskriften: Farvel hilsedes det høie Liig med følgende Sang af H. P. Holst, Melodien af H. Rung, der udførtes af et af flere Sang foreninger dannet Selskab: Stand, Du som aldrig fra Nogen Dig vendte, fik Du den Høst, som Din Udsæd fortjente? Har vi betalt Dig vor sønlige Gjæld? Du, som for Folket har altid havt Øre, Stands da, og sidste Gang kjærligt Du høre Tak for Din Troskab i Vee og i Vel! Fader, vi veed det – nu veed vi det Alle –At vi forgiæves Dig tidt vil paakalde, At Du vil savnes og mindes som Faa Konge! vi veed det: Din Tanke, Din sidste, Var, at Dit Blik dog ei for maatte briste, For Du Dit Land som et Sorgenfri saae, Ak, nu et andet, et himmelsk, Du skuer Men over Danmark et Morgenskær luer, Forbud fra Dig om en straalende Dag, Tak da for hvad Du har virket og villet, Fredet og styrket, forsonet, formildet – Tak! Du har stridt for den helligste Sag, Udenfor Porten hiinsides Frihedsstøtten ved Vesterbroes Begyndelse var der af Landboere paa Kbhavns Amt opført en colossal, straalende Triumphbue eller Æresport, som, beklædt med Grønt og oplyst af en Mængde Lamper, øverst paa den indvendige Side viste den afdøde Konges Navnetræk i Brillantild, derunder Jndskriften: "Velsignet være Kong Christian den Ottendes Minde", og lige over Gjennemkjørselen: "Opført af taknemmelige Landbocommuner." J Sidefelterne faaes to transparente Malerier, det ene forestillende Retfærdighedens Gudinde med en Rulle i Haanden, hvorpaa Jndskriften: "13de August 1841 (Landcommunalanordningens Datum, det andet Viisdommens Gudinde efter Thorvaldsens Minerva, med passende Jndskrifter; paa den ydre Side læstes et Vers, der udtalte Hengivenhed og Taknemmelighed mod den afdøde Konge. Ogsaa her blev, saavidt vi have erfaret, standset og en Sang udført. Foruden det tilsagte Følge havde Kbhavns Geistlighed tillige nok de ikke lutherske Confessioners Præster, i det mindste Præsten og Catecheten, ved den mosaiske Menighed - Magistraten, Borgerrepræsentanterne, Laugenes Oldermænd og Corporationernes Formænd sluttet sig til Toget.
Viborger Samler, 1848-02-29
Af flere af de khavnske Blade for i Løverdags er intet Numer udgivet. J Danmark gaaer Sorg og Glæde Haand i Haand.
Viborger Samler, 1848-02-29
Kong Frederik vedbliver, efter sin gamle, gode Skik, at indynde sig hos Folket. Hvad man hører om ham, viser tilfulde, hvor let det er for en Konge, at gjøre sig yndet. Han gjør sig dette lige saa let, som Andre gjøre sig det suurt, at vorde forhadte. Hvad man kunde vente, er forøvrigt indtruffet. Man er i Hertugdømmerne ikke tilfreds med den nye Constitution. Man kalder den "Danaernes Gave; Lignelsen synes os at halte stærkt. Vi mene nemlig, at Nationernes personlige Tilnærmelse er den bedste Vei til Forsoning. (H. Beobachter.)¬
Viborger Samler, 1848-02-29
Alle Medlemmer af det skandinaviske Samfund i Hamborg bære Sorg for Kong Christian den Ottende.
Viborger Samler, 1848-02-29
Efter Forlydende skulle 30,000 nye Geværer i disse Dage være bestilte for dansk Regning i Frankrig. Disse Geværer skulle forfærdiges efter den nye Construction, som nu er indført i den franske Linie. Det kan synes underligt, at en saa stor Bestilling ikke bliver effectueret i Landet selv; men paa den anden Side maa det heller ikke lades ude af Sigte, at netop denne Art Fabrikation i Frankerig er bragt til en stor Grad af Fuldkommenhed, og at saa mange Kræfter ere bragte i Anvendelse i denne Retning der, at Geværerne vist ville kunne faaes baade billigere og hurtigere der, end de kunde leveres her i Landet selv. (Aftbl.)
Viborger Samler, 1848-02-29
Hs. Maj. Kongen har med en overordentlig Velvillie tilstaaet Provinds-Skuespilselskaberne en Skadeserstatning af den kgl. Kasse for det under Sørgetiden lidte Tab, hvilken Gratification dog, saa rundelig den end er rakt, ikke formaaer aldeles at dække Følgerne af en 6 Ugers Standsning paa Saisonens bedste Tid, saa det er at haabe, at Publicum overalt lige velvilligt ved talrigt Besøg vil stræbe at yde vore seeniske Medborgere, forhvem Underholdet i Livstilling allerede er saa knapt tilmaalt, en Erstatning for den lange Tids Ponitents, Suspensionen af Skuespil har medført. (Aalb. Av.)¬
Viborger Samler, 1848-02-29
J disse Dage er en Sag bleven paadømt ved Kbhavns Criminal- og Politiret, hvorunder en Arrestant, navnlig Heinrich Hesse, der var 36 Aar gl. og født i Rumpen heim i Churhessen, overbevistes at have i Løbet af de sidste 5 Aar, medens han som Laquai var i Hs. Durchl. Landgreven af Hessens Tjeneste, frastiaalet denne i 5 forskjellige Gange i det Hele henved 1700 Rbd. Pengene havde beroet i forskjellige Gjemmer, iblandt Andet i et Skivebord, hvis aflaasede Skuffe Arrestanten angav at have aabnet ved Hjælp af en tynd Kniv. Af det stiaalne Beløb kom kun lidet over 500 Rbd. igjen tilstede, Resten havde Arrestanten, der var gift, efterhaanden forbrugt.
Viborger Samler, 1848-02-29
Da 4 af de omhandlede Tyverier vare begaaede paa Landgrevens Palais paa Amalienborg, ansaaes Arrestanten, der ikke tidligere var straffet, med 3 Aars Forbedringshuusarb.
Viborger Samler, 1848-02-29
Under 18de Januar er fra Cancelliet udfærdiget følgende Placat: Jfølge derom fra det kgl. Departement for de udenlandske Sager modtagen Meddelelse har den keiserlige russiske Regjering med Hensyn til den stedse stigende Tilstrømning af Haandværkssvende og andre Jndivider af den ringere Klasse fra andre Lande til Rusland, anseet det nødvendigt at træffe følgende Bestemmelser: "For Fremtiden tilstedes der ingen andre fremmede Haandværkssvende Adgang til det russiske Rige end dem, der udtrykkeligen maatte være indkaldte af der bosatte Haandværksmestere eller Fabrikanter. Enhver russisk Haandværksmester eller Fabrikant, som fra et andet Land maatte ville indkalde en Haandværksvend, skal i dette Øiemeed erhverve en bemyndigelse af Stedets Politi, idet han afgiver den skriftlige Erklæring, at han vil indestaae for Vedkommendes Tænkemaade og Opførsel. Efterat have erholdt denne bemyndigelse skal han oversende samme til Haandværksvenden, som han indkalder, for at denne ved Hjælp af dette Document kan af de keiserlige Gesandtskaber eller Consulater skaffe sig den fornødne Tilladelse til at begive sig til Rusland.
Viborger Samler, 1848-02-29
Fra Dhrr. Neergaard og David læses i Fædrelandet Følgende: Det har ikke kunnet forundre os at erfare af Tidenderne, at ikke Alle have billiget den af os tagne Beslutning at udsætte den til Mai Maaned d. A. paatænkte 4de Forsamling, af danske Landmænd til Mai 1849. Bedømmelsen af det Passende og Jkkepassende i at afholde en saadan Forsamling i Hovedstaden er en Smagssag, og det beroer ligeledes paa Enhvers individnelle Anskuelser, hvorvidt det, der nu optager de Flestes Sind og Tanke, kan ansees foreneligt med Forberedelserne til og Beskjæftigelser ved en Landmands Forsamling, uden at nogen almeengyldig Regel derfor lader sig paavise.
Viborger Samler, 1848-02-29
Efterat det ved allerhøieste Rescript af 28de f. M. er bleven Alle vitterligt, at der paa samme Tid skal i Hovedstaden afholdes en Forsamling til at overveie det kongelige Udkast til en Forfatning for hele Landet, havde vi imidlertid troet, at man deri vilde finde en mindre disputabel Grund til Udsættelsen af Landmandsforsamlingen. Da vi maatte tage vor Bestemmelse, var det en almindelig Mening, at hiin betydningsfulde Forsamling af udvalgte Mænd fra hele Landet kunde ventes, men vi kunde uden authentisk Forviisning derom naturligviis ikke paaberaabe os dette, som et yderligere Argument for vor Beslutning. – Vi havde iøvrigt ved denne saameget mindre Betænkelighed, som vi vidste, at ikke faa indsigtsfulde Landmænd ere af den Mening, at det vilde være hensigtssvarende, om der stedse mellem Forsamlingerne var et Tidsrum af 2 Aar. Det er imidlertid ingenlunde vor Hensigt at indlade os paa en udførlig Deduction af vore Motiver til den med modent Overlæg valgte Fremgangsmaade, til hvilken vi ingen anden Berettigelse have at paase end den os af vore Medborgere skjænkede Tillid.
Viborger Samler, 1848-02-29
Det i Torsdags i Nanders berammede Møde af Deeltagere i de danske Landmændsforsamlinger, hvortil en Anonym igjennem Rand. Av. havde indbudet, var meget talrig og Alle vare enige om, at det til iaar berammede Møde i Kbhavn bør finde Sted. En Comitee overdroges at foranstalte det i saa Henseende Fornødne, og til den Ende først at træde i Correspondence med Dhrr. Neergaard og David. (Rd. Av. bemærker, at Dhrr. N. og Des foranførte Erklæring var dengang endnu ubekjendt der i Byen.)
Viborger Samler, 1848-02-29
Handels- og Skibs-Efterretninger. Af det 3 pCt. dansk engelske Laan er nu henved 2 Mill. Pd. Sterl., eller omtrent det halve Beløb af det endnu ikke indfriede Laan, i danske Hænder. Det hele Rentebeløb, der endnu aarlig er at remittere til Udlandet for de ældre Laan, udgjør saaledes neppe mere end 800,000 Rbd. (Berl. Tid.)
Viborger Samler, 1848-02-29
Helsingør, den 24de Februar. Capt. Dieckert, som med Skonnerten Der kleine Edmond af Reval forlod vor Havn den 2den d. M., for at fortsætte Reisen til Hjemstedet, ankom hertil igaar over Land fra Sverrig tilligemed hele Besætningen; Skibet var totalt forulykket i Jsen ved Bornholm, og Besætningen havde i 2 Dage vandret om paa Jsen, indtil den endelig naaede Land i Sverrig, men uden at have bjerget Andet, end hvad de havde paa. (Hels. Av.)
Viborger Samler, 1848-02-29
Randers, den 28de Februar. J en Række af Aar er der i intet Hestemarked her i Byen bleven opkjøbt saa mange gode Heste og betalt saa brillante Priser for dem, som i det, der afholdtes i forrige Uge og først idag sluttedes. Simple Heste kostede fra 60 til 80 og 90 Rbd.; jævn gode unge Heste fra 100 til 120 a 130 Rbd., og for de bedste betaltes fra 150 til 200 Rbd. og derover. Da der indtil Kl. 6 i Aften (foruden 20 a 30 Stykker Remonteheste) er udført 840 Heste i Koble over Sønderbro, hvilke for Størstedelen antages bestemte for Udlandet; saa vil man vistnok uden Overdrivelse kunne anslaaden Sum, der er indløst for Heste her i dette Marked, til 100,000 Rbd. Af fremmede Hestehandlere havde denne Gang indfundet sig flere Tydskere (ingen Franskmænd), der ogsaa menes at ville komme igjen til næste Marked. (Rand. Av.)¬
Viborger Samler, 1848-02-29
J forrige Uge betaltes i Randers til Bonden almindeligst for Rug 23 Mk., 2 rad. Byg 18 Mk., 6 rad. dito 16 Mk. og Havre 13 Mk.; men de i de sidste Postdage modtagne flau Beretninger og Kornhandelen i Udlandet have fremkaldt Nødvendigheden af at nedsætte alle Kornsorter 1 Mk. pr. Tønde i denne Uge. (S. Bl.)
Viborger Samler, 1848-02-29
Døde, Kjøbenhavn: Kongl. pensioneret Toldassistent C. H. Bøhme, 80 Aar; Uhrmagermester Andreas Halgreen, 20 Aar. Kammerjunker, Capitain i Kongens Livcorps, Malthe Christian Hoff, 39 Aar; Jfr. Margrethe Marie Litzen, 80 Aar; Christine Margrethe Hartnack, f. Renter; Charlotte Dorthea Jönck. – Jægersborg: Mathilde Emilie Henckendorff, 21 Aar. Nestved: Garver Jahnckes Hustrue, Frederikke Marg. C. M. f. Ravn. - Høybygaard: Eggert Chr. Madsen, 14 Aar. - Thoreby. Jørgine Metterine Oline Diderichsen, f. Larsen, 43 Aar. - Vilslev Bertha Louiset Drigry, f. Adler. – Ørsted, gaard. Jens Lange. - Hjørring: Bager Petersens Kone, Ane Cathrine, f. Reist, 36 Aar. - Greenaa: Smedemester Jens Larsen, 54 Aar. - Cheltoft: Consumtions=Kasserer, Major Müllerz's Enke, Frue Mette Margrethe, f. Grunnet, 75 Aar. Discipel paa Løveapotheket i Randers, Lauriz Resen Steenstrup, 16 Aar.
Viborger Samler, 1848-02-29
Skuespil i Viborg. Fredagen den 3die Marts 1848, Kl. 7, opføres (til Benefice for Hr. og Mad. Weise), Prolog. Derefter: Pariserdrengen, Lystspil i 4 Acter, efter Dr. Topfers ny Omarbeidelse. Til Slutning: Recensenten og Dyret, Vaudeville af S. L. Heiberg. P. Bloch, Næste Forestilling gives paa Søndag. p. t. Bestyrer af Selskabet.
Viborger Samler, 1848-02-29
Kirkesanger- og Skolelærer-Embedet i Grum, Ørslevkloster, Pastorat, er ledigt. Jndtægterne ere: 6 Tdr. Rug og 10 Tdr. Byg in natura, 15 Tdr. Byg efter Capitelstaxt, dog med et lidet Afdrag for Offer og Accidentser, hvis Beløb angives til 20 Rbd. aarligen, anordningsmæssig Fourage og Brændsel, Skolelod paa 4 Tdr. Land, og 10 Rbd. Kirkesanger=Løn. Undertegnede er paa Embeds Vegne kaldsberettiget. Viborg, den 28de Februar 1848. N. E. Øllgaard.
Viborger Samler, 1848-02-29
AVERTISSEMENTS. Torsdagen den 30te Marts førstkommende, Kl. 3 Eftermiddag, bliver paa Viborg Raadhuus foretaget en Skiftesamling i forhenværende Eier af Skousgaard, Proprietair Lytthans's, Fallitbo, hvorved Boet da vil blive optaget til Decision og Slutning. Middelsom og Sønderlyng Herreders Skifteret. Viborg, den 28de Februar 1848. F. Eberlin.
Viborger Samler, 1848-02-29
Jndkaldelse.
Viborger Samler, 1848-02-29
At en Skiftesamling er berammet at afholdes paa Skive Raadstue Onsdagen den 15de Marts førstk., om Formiddagen Kl. 9, i Viceconsul og Kjøbmand Frederik Friis's Opbudsboe her af Staden, kundgjøres herved i Overeensstemmelse med Placaten af 21de April 1824 af os undertegnede der, som udnævnt Opbudsmænd, behandler indbemeldte Boe. Ordinaire Skiftesamlinger afholdes herefter den første Onsdag i hver Maaned, ovennævnte Tid og Sted. Skive, den 18de Februar 1848. Thorup. Algaard.
Viborger Samler, 1848-02-29
Bal i Skive Fastelavns=Søndag førstkommende, i Gjæstgivergaardens Locale. J. Grønning.
Viborger Samler, 1848-02-29
Fra Liselunds Teglværk kan i Løbet af Sommeren leveres: Circa 300,000 Stkr. heelbrændte Steen, 100,000 dito halvbrændte dito, 15,000 dito Tagsteen, naar man desangaaende henvender sig til Undertegnede Ove Nagel.
Viborger Samler, 1848-02-29
Dame=Kamme er arriveret og sælges billig hos A. Møller, Konstdreier.
Viborger Samler, 1848-02-29
En fiin Dreng, af skikkelige Forældre, kan blive antaget i Dreierlære hos A. Møller.